VŠEOBECNE ZÁVÄZNÉ NARIADENIE

OBCE ZÁRIEČIE č. /2020

o miestnom poplatku za komunálne odpady a drobné stavebné odpady

Toto VZN bolo schválené Obecným zastupiteľstvom

obce Záriečie dňa .............. uznesením č................

Návrh VZN bol podľa §6 ods.3 zákona č. 369/1990 Zb. vyvesený na úradnej tabuli v obci od 12.11.2020 do 27.11.2020

Toto VZN bolo podľa §6 ods.8. zákona č. 369/1990 Zb. vyvesené na úradnej tabuli v obci dňa ................ a zvesené dňa ........12.2020

Účinnosť nadobudlo dňa 01.01.2021

Obecné zastupiteľstvo obce Záriečie vo veciach územnej samosprávy v zmysle §4 ods. 5 písm. a/ bod 4 zákona č. 369/1990 Zbierky o obecnom zriadení v znení neskorších právny predpisov

v y d á v a t o t o

Všeobecne záväzné nariadenie č. /2020 o miestnom poplatku za komunálne odpady a drobné stavebné odpady.

**Článok 1**

Všeobecne záväzné nariadenie ( ďalej len „VZN“) upravuje podmienky ukladania miestneho poplatku za komunálne odpady a drobné stavebné odpady ( ďalej len „ miestny poplatok“) na území obce Záriečie.

**Článok 2**

**Základné ustanovenia**

1) Poplatok sa platí za:

a) činnosti nakladania so zmesovým komunálnym odpadom,

b) činnosti nakladania s biologicky rozložiteľným komunálnym odpadom, okrem biologicky rozložiteľného komunálneho odpadu zo záhrad a parkov od poplatníkov podľa odseku 2 písm. b) a c),

c) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov, od poplatníkov podľa odseku 2 písm. a),

d) náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a

e) náklady presahujúce výšku obvyklých nákladov podľa osobitného predpisu,

f) činnosti nakladania s drobným stavebným odpadom, ak v obci nebol zavedený množstvový zber drobného stavebného odpadu.

2) Poplatok platí poplatník, ktorým je

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu  alebo jej časť, alebo objekt, ktorý nie je stavbou, alebo záhradu,  vinicu,  ovocný sad, trvalý trávny porast  na iný účel ako na podnikanie, pozemok v zastavanom území obce okrem lesného pozemku  a pozemku, ktorý je evidovaný v katastri nehnuteľností ako vodná plocha  (ďalej len „nehnuteľnosť“),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

3) Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. Ak má osoba podľa odseku 2 písm. a) v obci trvalý pobyt alebo prechodný pobyt a súčasne je podľa odseku 2 písm. c) fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste nemá zriadenú prevádzkareň, poplatok platí iba raz z dôvodu trvalého pobytu alebo prechodného pobytu. Ak poplatník nemá v obci trvalý pobyt ani prechodný pobyt a je oprávnený na území obce užívať alebo užíva viac nehnuteľností, poplatok platí a poplatníkom je len raz.

4) Poplatok od poplatníka v ustanovenej výške pre obec vyberá a za vybraný poplatok ručí

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,

b) správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“).

Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

Poplatková povinnosť vzniká dňom, ktorým nastane skutočnosť uvedená v odseku 2, a zaniká dňom, ktorým táto skutočnosť zanikne.

**Článok 3**

**Sadzba poplatku**

1) Sadzba poplatku :

a) pre pravidelný vývoz je 0,079453 eura za osobu a kalendárny deň, čo je 29,00 €/osobu/rok,

b) pre neobývané domy, rekreačné, záhradne domčeky, chaty alebo záhradu,  vinicu,  ovocný sad, trvalý trávny porast  na iný účel ako na podnikanie je 0,041096 za osobu a kalendárny deň, čo je 15,00 €/rok,

d) pre drobný stavebný odpad, na ktorý si producent objedná veľkoobjemový kontajner (čo je množstvový zber) sa vystaví faktúra v plnej výške vynaložených nákladov spojených s odvozom a uložením odpadov na riadenej skládke.

e) za drobný stavebný odpad odovzdaný v priestoroch Zberného dvora v Lúkach podľa skutočne odovzdaného množstva a vynaložených nákladov spojených s odvozom a uložením na riadenej skládke.

**Článok 4**

**Určenie poplatku**

1) Keďže v obci Záriečie nie je zavedený množstvový zber obec určuje poplatok ako :

a) súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa [*čl.2 ods. 2 písm. a)*](https://www.slov-lex.sk/pravne-predpisy/SK/ZZ/2004/582/20150101#paragraf-77.odsek-2) v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať, alebo

b) súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov, ak ide o poplatníka podľa [*čl.2 ods. 2 písm. b) alebo písm. c)*](https://www.slov-lex.sk/pravne-predpisy/SK/ZZ/2004/582/20150101#paragraf-77.odsek-2.pismeno-b).

2) Ak sa ukazovateľ produkcie komunálnych odpadov v určenom období nevypočíta podľa odseku 1, ukazovateľom produkcie komunálnych odpadov v určenom období je súčet

priemerného počtu zamestnancov pripadajúcich na určené obdobie neznížený o počet osôb, ktoré majú v obci trvalý pobyt alebo prechodný pobyt, vynásobený ustanoveným koeficientom podľa tabuľky

|  |  |  |  |
| --- | --- | --- | --- |
| činnosť | obchodné, opravárenské, servisné služby | pohostinské, reštauračné a stravovacie služby | priemysel |
| koeficient | **1,0** | **0,5** | **0,4** |

a b) priemerného počtu osôb alebo miest podľa miest určených na poskytovanie služby pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo iné pohostinské služby.

3) Rozhodujúcim obdobím podľa odseku 2 je

a) predchádzajúci kalendárny rok, v ktorom bol poplatník oprávnený vykonávať v nehnuteľnosti, ktorú užíva alebo je oprávnený ju užívať, svoju činnosť, alebo

b) ak nie je možné postupovať podľa písmena a)

1.počet kalendárnych dní v období trvajúcom odo dňa vzniku povinnosti platiť poplatok do konca týždňa, ktorý predchádza týždňu, v ktorom poplatník splní ohlasovaciu povinnosť podľa [*§ 80*](https://www.slov-lex.sk/pravne-predpisy/SK/ZZ/2004/582/20150101#paragraf-80) o skutočnosti, ktorá má za následok zánik poplatkovej povinnosti, alebo

2.počet kalendárnych dní v období trvajúcom odo dňa vzniku povinnosti platiť poplatok do konca zdaňovacieho obdobia.

**Článok 5**

**Oznamovacia povinnosť**

1) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa čl. 2 ods.4 písm. a) aj identifikačné údaje za ostatných členov domácnosti, a ak je poplatníkom osoba podľa čl.2 ods.4 písm. b), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

b) uviesť údaje rozhodujúce na určenie poplatku,

c) ak požaduje zníženie alebo odpustenie poplatku podľa čl.6, predložiť aj doklady, ktoré odôvodňujú zníženie alebo odpustenie poplatku.

2) Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali. Za zmenu skutočností rozhodujúcich na vyrubenie poplatku sa nepovažuje uplatnenie nároku na zníženie a odpustenie poplatku.

**Článok 6**

**Vyrubenie poplatku a spôsob platenia poplatku**

1) Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Ak poplatník preukáže, že využíva množstvový zber, obec poplatok nevyrubí rozhodnutím.

2) Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.

3) Ak poplatníkov žijúcich v spoločnej domácnosti zastupuje jeden z nich, obec vyrubí poplatok rozhodnutím v celkovej sume tomuto zástupcovi podľa odseku 1 alebo odseku 2.

4) Obec môže určiť platenie poplatku v splátkach. Obec určuje, že poplatok vyšší ako 87,- € možno splatiť v dvoch splátkach. Splátky poplatku sú splatné v lehotách určených obcou v rozhodnutí, ktorým sa vyrubuje poplatok. Splátky poplatku sú splatné v lehotách určených obcou v rozhodnutí, ktorým sa vyrubuje poplatok. Poplatník môže vyrubený poplatok, ktorý bol rozhodnutím obce určený v splátkach, zaplatiť aj naraz najneskôr v lehote splatnosti prvej splátky.

5) Poplatníka, ktorý nesplní oznamovaciu povinnosť obec vyzve na jej splnenie lehote osem dní. Ak poplatník nesplní oznamovaciu povinnosť ani na základe výzvy, správca dane určí poplatok podľa pomôcok, pričom správca dane oznámi poplatníkovi určenie poplatku podľa pomôcok, pričom dňom začatia určenia poplatku podľa pomôcok je deň uvedený v oznámení.

**Článok 7**

**Zníženie alebo odpustenie poplatku**

1) Obec poplatok zníži alebo odpustí za obdobie, za ktoré poplatník obci preukáže splnenie podmienok na zníženie poplatku alebo odpustenie poplatku a predloží podklady takto :

1) ak poplatník obci preukáže na základe podkladov, že sa v určenom období dlhodobo zdržiava alebo zdržiaval v zahraničí. Dlhodobým zdržiavaním v zahraničí sa rozumie viac ako 90 po sebe nasledujúcich dní.

2) osobe vo výkone trestu a osobe, ktorej pobyt nie je známy

Dokladom preukazujúci dôvod odpustenia poplatku je:

a) potvrdenie od zamestnávateľa

b) pracovné povolenie

c) pracovná zmluva

d) povolenie o pobyte na území iného štátu

e) potvrdenie od agentúry, ktorá prácu v zahraničí sprostredkovala

f) potvrdenie o štúdiu v zahraničí

g) potvrdenie nápravno-výchovného zariadenia o výkone väzby alebo trestu

3) zníži na **0,4 násobok** základnej sadzby ak ide o žiaka alebo študenta, ktorý navštevuje školu so sídlom na území Slovenskej republiky, na splnenie podmienky na zníženie poplatku poskytne poplatník **do 31. januára** bežného roka obci údaje v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta prostredníctvom informačného systému, ku ktorému má obec zriadený prístup

~~odpustenie poplatku poplatníkovi s trvalým pobytom v obci, ktorý originálom potvrdenky preukáže, že zaplatil poplatok za odpad za bežný rok v inej obci v Slovenskej republike.~~

2) Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím.

3) Obec vráti poplatok alebo jeho pomernú časť poplatníkovi (platiteľovi), ktorému zanikla povinnosť platiť poplatok v priebehu zdaňovacieho obdobia ak preukáže splnenie podmienok na vrátenie poplatku alebo jeho pomernej časti. Podmienky na vrátenie poplatku alebo jeho pomernej časti:

- doklad o odsťahovaní z obce,

- úmrtný list

~~- doklad o zaplatení poplatku za odpady v inej obci.~~

**Článok 8**

**Záverečné ustanovenia**

Pokiaľ toto VZN neobsahuje osobitnú právnu úpravu daní, poplatkov a konania, platia ustanovenia zákona č. 582/2004Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov.

Dňom účinnosti tohto VZN sa zrušuje VZN OBCE ZÁRIEČIE č. 3/2019 o miestnom poplatku za komunálne odpady a drobné stavebné odpady.

Toto VZN schválilo Obecné zastupiteľstvo v Záriečí dňa ................ uznesením č...... /2020.

Toto VZN nadobúda účinnosť 01.01.2021

V Záriečí Ing. Jozef Kollár

starosta obce

**Evidenčný list daňového poplatníka**

**k plateniu miestnych daní a poplatku za komunálne odpady a drobné stavebné odpady**

podľa Zák. č. 582/2004 Z.z. o miestnych daniach a VZN obce Záriečie č./2020.

A: **K poplatku za komunálne odpady a drobné stavebné odpady**

|  |
| --- |
| Fyzická osoba s trvalým pobytom v obci |

Meno a priezvisko .................................................................

dátum narodenia ..................................................

Adresa trvalého pobytu .......................................................................................................................................................

Adresa prechodného pobytu .......................................................................................................................................................

Počet stálych členov spoločnej domácnosti ...................... k dátumu ohlásenia ..........................

Počet nestálych členov domácnosti, ktorí odchádzajú pracovať na týždňovky, bývajú na internáte, v zahraničí a počet dní v roku, keď sa zdržujú doma a podliehajú poplatkovej povinnosti v obci Záriečie ..........................................................................................

|  |
| --- |
| Fyzická osoba užívajúca nehnuteľnosť v obci - záhradkár, chalupár, chatár |

Meno a priezvisko ................................................................

dátum narodenia .................................................

Adresa trvalého pobytu .....................................................................................................................................................

Adresa prechodného pobytu .......................................................................................................................................................

Počet kalendárnych dní .................................... za rok ..................., počas ktorých nehnuteľnosť v obci užíva.

|  |
| --- |
| Právnická osoba alebo podnikateľ |

Názov, obchodné meno .................................................................................

IČO : .........................................

Adresa sídla alebo miesta podnikania ................................................................................................................

Počet stálych zamestnancov (okrem trvalo bývajúcich v obci) ...................... k dátumu ..................................

1) Priemerný počet miest na poskytovanie pohostinských a reštauračných služieb na jeden týždeň ............ alebo na jeden mesiac ...............

2) Priemerný počet ubytovaných osôb na jeden mesiac .......................alebo na jeden rok ..............................

/V prípade poskytovania oboch služieb sa poplatok prihlasuje len jeden - teda buď podľa bodu 1) alebo podľa bodu 2)/

V Záriečí dňa . . . . . . . . . . . . . . . . . . . . . . . . . . . . . . . . . . . . .

podpis poplatníka